Na osnovu člana 112, 121 i 176. Zakona o visokom obrazovanju („Službene novine Kantona Sarajevo“ broj 36/22), člana 96 i 115. stav 4. Zakona o visokom obrazovanju („Službene novine Kantona Sarajevo“ broj 33/17, 35/20, 40/20 i 39/21), te članova 190 do 206. Statuta Univerziteta u Sarajevu, Odluke Senata Univerziteta u Sarajevu broj: 01-21-44/22 od 21.12.2022. godine i Odluke Senata Univerziteta u Sarajevu broj:01-9-58/23 od 27.04.2023. godine

**UNIVERZITET U SARAJEVU**

**MEDICINSKI FAKULTET**

**RASPISUJE**

**KONKURS I PONOVNI KONKURS ZA IZBOR U NAUČNO-NASTAVNA ZVANJA**

**NASTAVNIK ZA NAUČNU OBLAST ILI PREDMET**

1. Oblast: Hirurgija  – nastavnik u zvanje vanredni profesor, 1 izvršilac sa dijelom radnog vremena, najviše do 50%
2. Oblast: Pedijatrija  – nastavnik u zvanje vanredni profesor, 2 izvršioca sa dijelom radnog vremena, najviše do 50%
3. Oblast: Psihijatrija i medicinska psihologija  – nastavnik u zvanje docent, 1 izvršilac sa dijelom radnog vremena, najviše do 50%
4. Oblast: Neurologija  – nastavnik u zvanje docent, 1 izvršilac sa dijelom radnog vremena, najviše do 50%
5. Oblast: Medicinska biologija sa humanom genetikom  – nastavnik u zvanje redovni profesor, 1 izvršilac sa punim radnim vremenom
6. Oblast: Farmakologija, toksikologija i klinička farmakologija  – nastavnik u zvanje redovni profesor, 1 izvršilac sa punim radnim vremenom

U skladu sa pravima kandidata na koje se odnosi primjena člana 176. Zakona o visokom obrazovanju („Službene novine Kantona Sarajevo“ broj 36/22), uslovi za izbor u naučnonastavna zvanja su propisani članom 96. i članom 115. stav 4. Zakona o visokom obrazovanju Kantona Sarajevo („Službene novine Kantona Sarajevo“ broj 33/17, 35/20, 40/20 i 39/21 i članovima 192 do 200. Statuta Univerziteta u Sarajevu:

1. Docent: naučni stepen doktora u datoj oblasti, najmanje tri naučna rada objavljena u priznatim publikacijama, koje se nalaze u relevantnim naučnim bazama podataka, pokazane nastavničke sposobnosti,
2. Vanredni profesor: proveden najmanje jedan izborni period u zvanju docenta, najmanje pet naučnih radova objavljenih u priznatim publikacijama, koje se nalaze u relevantnim načunim bazama podataka, objavljena knjiga, originalni stručni uspjeh, kao što je projekt, patent ili originalni metod, te uspješno mentorstvo najmanje jednog kandidata za stepen drugog ciklusa studija odnosno integrisanog ciklusa studija
3. Redovni profesor: proveden najmanje jedan izborni period u zvanju vanrednog profesora, najmanje 8 naučnih radova objavljenih u priznatim publikacijama, koje se nalaze u relevantnim naučnim bazama podataka, najmanje dvije objavljene knjige, originalni stručni uspjeh kao što je projekt, patent ili originalni metod, te uspješno mentorstvo najmanje po jednog kandidata za stepen drugog odnosno integrisanog ciklusa studija i trećeg ciklusa studija.

Za kandidate na koje se primijenjuje Zakon o visokom obrazovanju („Službene novine Kantona Sarajevo“ broj 36/22), uslovi za izbor u naučnonastavna zvanja propisani su članom 112. Zakona:

1. Docent: naučni stepen doktora u naučnoj oblasti na koju se bira, minimalno tri naučna rada objavljena u priznatim publikacijama, od čega je jedan naučni rad objavljen u publikaciji relevantnim naučnim bazama podataka,
2. Vanredni profesor: proveden najmanje jedan izborni period u zvanju docenta, minimalno pet naučnih radova objavljenih u priznatim publikacijama nakon izbora u zvanje docenta, od čega su dva naučna rada objavljena u publikacijama indeksiranim u relevantnim naučnim bazama, objavljena knjiga, originalni stručni uspjeh, kao što je projekt, patent ili originalni metod, te uspješno mentorstvo najmanje dva kandidata za stepen drugog ciklusa/integriranog studija, odnosno ekvivalent
3. Redovni profesor: proveden najmanje jedan izborni period u zvanju vanrednog profesora, minimalno osam naučnih radova u priznatim publikacijama objavljenih nakon izbora u zvanje vanrednog profesora, od čega su četiri naučna rada objavljena u publikacijama indeksiranim u relevantnim naučnim bazama, dvije objavljene knjige, dva originalna stručno – naučna djela, kao što je projekt, patent ili originalni metod, te uspješno mentorstvo najmanje tri kandidata za stepen drugog ciklusa/integriranog studija odnosno ekvivalenta i jednog kandidata trećeg ciklusa studija odnosno ekvivalenta.

Uz prijavu kandidati su kao dokaz o ispunjavanju gore navedenih uslova obavezni priložiti dokumentaciju propisanu Zakonom o visokom obrazovanju Kantona Sarajevo i Statutom Univerziteta u Sarajevu i to:

1. Popunjen Obrazac prijave na konkurs, (Obrazac prijave na konkurs kandidati mogu preuzeti na protokolu Fakulteta ili web stranici: www.mf.unsa.ba)
2. Kraću biografiju (CV) u elektronskoj i štampanoj formi,
3. Diplome o stečenim stepenima odgovarajućih zvanja koji su uslovima konkursa predviđeni,
4. Spisak objavljenih naučnih radova (u elektronskoj i štampanoj formi),
5. Spisak objavljenih knjiga, udžbenika i naučnih radova (u elektronskoj i štampanoj formi), kao i same radove i knjige,
6. Za kandidate koji konkurišu za izbor u zvanje vanrednog ili redovnog profesora: Dokaz o originalnom stručnom uspjehu, kao što je projekt, patent ili originalni metod,
7. Za kandidate koji konkurišu za izbor u zvanje vanrednog ili redovnog profesora: Kandidati su dužni dostaviti potvrdu stručne službe Univerziteta u Sarajevu – Medicinskog fakulteta o provedenom izbornom periodu u zvanju docent ili vanredni profesor te potvrdu stručne službe Fakulteta o uspješno okončanom mentorstvu
8. Ukoliko se nastavno-naučni proces iz naučne oblasti odnosno nastavnog predmeta za koji se provodi postupak izbora u akademsko zvanje realizira i u ustanovi koja prema zakonu i statutu predstavlja nastavnu bazu, kandidat koji aplicira na konkurs za izbor u akademsko zvanje mora imati zasnovan radni odnos sa ustanovom koja predstavlja nastavnu bazu, o čemu kao dokaz uz aplikaciju na konkurs prilaže potvrdu o svom radnopravnom statusu - član 194. stav 2. Statuta Univerziteta u Sarajevu.
9. Podatke i dokaze o nagradama i priznanjima u vezi sa odgovarajućom naučnom oblasti, kao i ostale dokaze
10. Spisak dostavljene dokumentacije.

Dokumenti se prilažu u formi ovjerenih kopija ne starijih od 6 mjeseci, koje se po okončanju konkursa ne vraćaju.

Nepotpune i neblagovremene prijave neće biti razmatrane.

Javni konkurs objavljuje se u dnevnom listu „Dnevni avaz“ i na web stranici Univerziteta u Sarajevu i Medicinskog fakulteta Univerziteta u Sarajevu.

**Konkurs ostaje otvoren 25 dana od dana objavljivanja.**

Prijave dostaviti na adresu: Univerzitet u Sarajevu - Medicinski fakultet, ul. Čekaluša 90, sa naznakom ZA KONKURS – Kontakt osoba: Dejan Kunić, dipl.iur., broj telefona:033/665-949 lok:252